ལྷག་པར་༸གོང་ས་༸སྐྱབས་མགོན་ཆེན་པོ་མཆོག་བོད་དུ་གདན་འདྲེན་ཞུ་དགོས་པའི་བོད་མིའི་མངོན་འདོད་རྣམས་གསལ་འདོན་ཆེད་ཕྱི་ལོ་༢༠༠༩ནས་ད་བར་བོད་མི་སྐྱ་སེར་ཕོ་མོ་རྒན་གཞོན་དབྱེར་མེད་གྲངས་༡༥༢རང་ལུས་མེར་སྲེག་བཏང་ནས་རྒྱ་ནག་གཞུང་གི་དམ་བསྒྲགས་ཅན་གྱི་སྲིད་བྱུས་ལ་ཞི་བའི་ངོ་རྒོལ་རྔམ་སྟོན་གནང་ཡོད་ཅིང་།གལ་ཏེ་རྒྱ་ནག་གཞུང་གིས་བཤད་པ་ལྟར་བོད་ནང་གི་བོད་མི་ཚོས་བདེ་སྐྱིད་ཀྱི་དཔལ་ཡོན་ལ་ཅི་དགར་རོལ་བཞིན་ཡོད།ཟེར་བ་དེ་དངོས་བདེན་ཡིན་ཚེ་བོད་མི་ཚོས་རང་ལུས་མེར་སྲེག་གཏོང་དགོས་དོན་གང་ཡིན་ནམ་ཞེས་གསུང་པ་དང་སྦྲགས།